**CATEDRA DE PROPEDEUTICĂ STOMATOLOGICĂ**

**“PAVEL GODOROJA”**

**FACULTATE DE STOMATOLOGIE**

**PROGRAMUL DE STUDII: 0911.1 STOMATOLOGIE**

|  |  |
| --- | --- |
| Denumirea disciplinei | Endodonție preclinică |
| Tipul | Obligator |
| Anul de studii | II |
| Componenta | De specialitate |
| Titularul de curs | Uncuța Diana,dr. hab.,șt.med.,conf.univ |
| Locația | Catedra de propedeutică stomatologică “Pavel Godoroja”, USMF “Nicolae Testemițanu”, Clinica stomatologică universitară nr.2, str. Mihai Viteazu 1 |
| Condiționări și exigențe prealabile de: | Program: pentru însușirea bună a disciplinei studentul anului III are nevoie de următoarele abilități: competențe acumulate la anul II(Materiale dentare, Odontoterapie preclinică conservativă și restaurătoare ,Parodontologie preclinică, Morfologia funcțională a sistemului stomatognat, Anatomia) |
| Competențe: utilizarea internetului, Windows, Word, Excel, Power Point (procesarea documentelor, tabelelor electronice și prezentărilor, utilizarea programelor de grafică); abilitatea de comunicare și lucru în echipă; calități – toleranță, compasiune, creativitate, inițiativă, autonomie. |
| Misiunea disciplinei | Endodonția preclinică are drept scop integrarea cunoștințelor acumulate de viitorii medici stomatologi la disciplina de profil de endodonție în vederea asigurării unei asistențe stomatologice eficiente, inofensive în tratamentul complicațiilor cariei dentare conform criteriilor de calitate alte tratamentului endodontic de către Societatea Europeană de Endodonție, 2006.  Totodată, metodele de examen clinic și paraclinic descrise în cadrul disciplinei de endodonție preclinică țin să dezvolte abilitățile și gândirea clinică a studenților orientate spre acumularea competențelor și abilităților endodontice în determinarea metodelor optime de profilaxie, diagnostic și tratament ale inflamațiilor pulpare și ale țesuturilor periapicale și îmbunătățirea calității vieții pacienților. |
| Tematica prezentată | „Endodonția preclincă” reprezintă un compartiment al stomatologiei, care studiază structura și funcția endodontului, metodele și tehnica manipulărilor în cavitatea pulpară în traume, modificări patologice în pulpă și periodonțiu. Trecerea instruirii studenților de la etapa preclinică către etapa clinică a stomatologiei este efectuată prin familiarizarea acestora cu specificul endodonției preclinice în sala de simulatoare, cabinetul de stomatologic, organizarea asistenței stomatologice de ambulator. Etapele de bază în examinarea preclinică și clinică a pacienților și opțiunile de examinare clinică și paraclinică descrise în acest compartiment sunt orientate spre dezvoltarea gândirii clinice a studenților în vederea stabilirii unui plan de diagnostic și tratament al afecțiunilor pulpare și ale periodonțiului apical. Totodată, o atenție deosebită este acordată prevenției proceselor inflamatorii pulpare și ale țesuturile periapicale în propedeutica stomatologică, precum și nivelurilor de profilaxie și control al erorilor și complicațiilor în endodonție. Cea din urmă reprezintă o etapă fundamentală în pregătirea specialiștilor de profil. Disciplina dată, include noțiuni generale despre endodonție, instrumentarul endodontic manual și rotativ, esența metodelor vitale și devitale de tratament al pulpitelor, utilizarea instrumentelor endodontice manuale și rotative în tratamentul endodontic, determinarea lungimii de lucru în canalele radiculare. În cadrul acestei discipline se pune accent pe cunoștințele despre materialele de obturație ale canalelor radiculare, clasificarea, proprietățile fizico-chimice, precum și tehnicile de obturație ale canalelor radiculare Viitori medici stomatologi vor face cunoștință cu retratamentul endodontic, examinarea radiologică în tratamentul endodontic al leziunilor pulpare și periodontale, diagnosticul diferențial cu caria dentară, erorile și complicațiile în endodonție, precum și metodele moderne de restaurare a dinților tratați endodontic.  Conduita medicului în cadrul cabinetului de stomatologie reprezintă o etapă importantă în dezvoltarea viitorilor specialiști, deoarece tratamentul endodontic reprezintă un compartiment indispensabil a stomatologiei moderne. |
| Finalități de studiu | * să cunoască principiile de bază, structura funcțională și organizarea asistenței medicale în cabinetul/secția de endodonție în Republica Moldova; * să cunoască rolul și funcțiile endodontului în sistemul de organizare a asistenței medicale; * să promoveze modul sănătos de viață și educația pentru sănătate prin discursuri, referate, prezentări, articole în reviste de specialitate etc. |
| Manopere practice achiziționate | * descrierea rolului endodonției preclinice în soluționarea complicațiilor cariei dentare și prevenirea complicațiilor inflamatorii oro-maxilo-faciale; * să definească noțiunea de endodonție, obiectivele și sarcinile ei; * descrierea particularităților anatomo-topografice ale camerelor pulpare ale dinților permanenți și crearea accesului endodontic la diferite grupuri de dinți; * distingerea instrumentarului manual și dispozitivele necesare în endodonția preclinică și metodele de sterilizare; * distingerea instrumentarului rotativ și dispozitivele necesare în endodonția preclinică; * descrierea formelor anatomo-clinice ale inflamațiilor pulpare; * să clasifice patologia pulpară și sindromul endo-parodontal, căile de comunicare endo-parodontale; * să clasifice patologia pulpară după Baume, Ingle, Grossman, Seltzer și Bender; * aplicarea metodelor de coafaj indirect, direct; * aplicarea metodelor și tehnicilor de pulpotomie vitală; * utilizarea materialelor și substanțelor folosite în menținerea vitalității pulpare; * descrierea principiilor tratamentului endodontic ortograd (nechirurgical); * aplicarea metodelor de amputație și extirpație de tratament a pulpitei; * efectuarea determinării lungimii de lucru în canalele radiculare; * efectuarea metodelor de permeabilizare și prelucrare chemomecanică a canalelor radiculare; * aplicarea metodelor de lavaj endodontic, pansament endodontic antimicrobian, dezinfecțarea și irigarea canalelor radiculare; * utilizarea materialelor de obturație ale canalelor radiculare, clasificări, proprietățile fizico-chimice; * efectuarea diferitor metode de obturare ale canalelor radiculare; * aplicarea metodelor de retratament endodontic ortograd; * descrierea tipurilor de investigații paraclinice radiologice utilizate în caria dentară și complicațiile ei (pulpitele și leziunile țesuturilor periapicale) și indicațiile către efectuarea acestora; * diferențierea erorilor și complicațiilor în endodonție, precum și metodelor de tratament; * aplicarea diferitor metode moderne de restaurare a dinților tratați endodontic. * colectarea datelor pacientului endodontic și anamnezei (examenul subiectiv); * evidența datelor cu importanță majoră pentru stabilirea diagnosticului; * argumentarea necesitatea examenului paraclinic ales în dependență de caz * descrierea conduita medicului și asistentului în timpul tratamentului endodontic; * aplicarea tipurilor de investigații paraclinice neradiologice: testele de vitalitate pulpară și indicațiile către efectuarea acestora; * aplicarea principiilor asepsiei în endodonție și metodele de sterilizare ale instrumentelor endodontice; * aplicarea modalităților de înregistrare a datelor în fișa medicală a pacientului endontic; * aplicarea noțiunilor de prevenție a proceselor inflamatorii oro-maxilo-faciale din cauza eșecurilor de tratament endodontic; * aplicarea etapelor pregătirii medicului endodont și pacientului către tratamentul endodontic; * aplicarea metodelor de prevenție a infecțiilor nosocomiale în endodonția preclincă. |
| Forma de evaluare | Examen |